Katharine Hepburn

Katharine Houghton Hepburn (1907–2003) var en amerikansk skuespiller kjent for sitt arbeid innen teater og film. Hun har rekorden for flest Oscar-priser, med sine fire for beste kvinnelige hovedrolle.  Med tolv nominasjoner holdt hun også lenge rekorden for flest nominasjoner, inntil Meryl Streep passerte henne i 2003 med sin trettende nominasjon. Hepburn har en stjerne på Hollywood Walk of Fame, og i 1999 ble hun av American Film Institute kåret til tidenes største kvinnelige filmlegende.

 Oppvekst 
Hepburn vokste opp som nummer to av seks søsken i en velstående og liberal familie i New England. Faren var en anerkjent urolog, mens moren, som også var arving til en betydelig formue, var en aktiv suffragist som arbeidet for kvinners stemmerett og familieplanlegging. Faren oppmuntret Katharine og hennes søsken til å være aktive i idrett, og Katharine utmerket seg som svømmer, samt i golf og tennis. 

I 1921 opplevde Katharine et traumatisk tap da hun fant sin 15 år gamle bror død under omstendigheter som kunne tolkes som både et selvmord og en ulykke. Familien holdt alltid mulighetene åpne for at det ikke var selvmord.  Hepburn, da bare 13 år, ble dypt preget og falt inn i en depresjon. Etter dette «flyttet» hun sin egen bursdag til brorens, 8. november.  Først i memoarene sine fra 1991 avslørte hun sin faktiske fødselsdag.

 Tidlig karriere 
Etter skolen begynte Hepburn på Bryn Mawr College, et høyt ansett universitet for kvinner, hvor hun tok en grad i filosofi og historie i 1928. Deretter startet hun sin skuespillerkarriere med småroller på Broadway. Samme år giftet hun seg med Ludlow Ogden Smith, en børsmegler fra en av Pennsylvanias mest fremtredende familier. Ekteskapet endte i skilsmisse i 1934.

I 1932 fikk Hepburn sin første filmrolle i Bill of Divorcement mot John Barrymore. Allerede i sin tredje film, Morning Glory (1933), ble hun tildelt sin første av fire Oscar-priser for beste kvinnelige hovedrolle. Hepburn var kjent for sin skarpe tunge og ble ofte oppfattet som arrogant, særlig tidlig i karrieren. Skuespillerkollega Lucille Ball sa om henne: «Hun var egentlig aldri overbærende mot noen. Hun ignorerte alle på samme vis.»
 Karriere etter 1933 
Etter en serie filmer med dårlige innspillingsresultater ble Hepburn i 1938 stemplet som «box office poison» – uegnet for billettsalg. Hun vendte derfor tilbake til Broadway og fikk stor suksess med stykket The Philadelphia Story. To år senere, i 1940, ble teaterstykket filmatisert, og filmen ble en stor suksess. I 1942 kom Årets kvinne, hennes første av totalt ni filmer med Spencer Tracy.

En annen viktig milepæl i Hepburns karriere var Afrikadronningen (1951), hvor hun spilte mot Humphrey Bogart under John Hustons regi. Dette var også første gang hun spilte en moden kvinnerolle. Gjennom karrieren medvirket Hepburn i over 50 filmer. I 1999 ble hun kåret til tidenes største kvinnelige filmlegende av American Film Institute.

 Privatliv 
Etter skilsmissen i 1934 hadde Hepburn flere høyt profilerte forhold, blant annet med Laurence Olivier, John Ford og Howard Hughes. I 1941 innledet hun et forhold til Spencer Tracy, som varte til hans død i 1967. De holdt forholdet skjult for offentligheten gjennom hele tiden. I 1962 tok Hepburn en pause fra karrieren for å ta vare på Tracy, som slet med hjertesykdom og alkoholproblemer. Selv om de aldri giftet seg, levde de sammen – kanskje fordi Tracy, som var katolikk, ikke ønsket å skille seg fra sin første kone. Deres siste film sammen var Gjett hvem som kommer til middag (1967), samme år som Tracy gikk bort.

 Filmografi 
 År  Tittel  Rolle  Regissør  Mannlig hovedrolle 1932  Foruten kjærlighet  Sidney Fairfield  George Cukor  John Barrymore 1933  En stor manns elskerinne  Lady Cynthia Darrington  Dorothy Arzner  Colin Clive Morning Glory  Eva Lovelace  Lowell Sherman  Douglas Fairbanks jr. Unge kvinner  Josephine «Jo» March  George Cukor  Paul Lukas 1934  Spitfire  Trigger Hicks  John Cromwell  Robert YoungDen unge presten  Babbie  Richard Wallace  John BealAlan Hale 1935  Forsmådd  Constance Dane  Philip Moeller  Charles Boyer Alice Adams  Alice Adams  George Stevens  Fred MacMurray Sylvia Scarlett  Sylvia Scarlett  George Cukor  Cary Grant 1936  Mary of Scotland  Mary Stuart  John Ford  Fredric March En kvinne gjør opprør  Pamela Thislewaite  Mark Sandrich  Herbert Marshall 1937  Quality Street Phoebe Throssel  George Stevens  Franchot Tone Før teppet går opp  Terry Randall  Gregory La Cava  Adolphe Menjou 1938  Det ordner seg nok  Susan Vance  Howard Hawks  Cary Grant Glimmer  Linda Seton  George Cukor  Cary Grant 1940  En nydelig historie  Tracy Lord  George Cukor  Cary GrantJames Stewart 1942  Årets kvinne  Tess Harding  George Stevens  Spencer Tracy Keeper of the Flame  Christine Forrest  George Cukor  Spencer Tracy 1943 Stjerneparaden   Seg selv  Frank Borzage  1944 Dragon Seed  Jade  Jack Conway  Walter HustonTurhan Bey 1945  Kjærlighet forbudt  Jamie Rowan  Harold S. Bucquet  Spencer Tracy 1946  Skygger i halvmørket  Ann Hamilton  Vincente Minnelli  Robert TaylorRobert Mitchum 1947  Præriens pionerer  Lutie Cameron  Elia Kazan  Spencer Tracy Du er mitt alt  Clara Wieck Schumann  Clarence Brown  Paul HenreidRobert Walker 1948  Det store valget  Mary Matthews  Frank Capra  Spencer Tracy 1949  Adams ribben  Amanda Bonner  George Cukor  Spencer Tracy 1951  Afrikadronningen  Rose Sayer  John Huston  Humphrey Bogart 1952  Alle tiders jente  Patricia «Pat» Pemberton  George Cukor  Spencer Tracy 1955  Sommergalskap  Jane Hudson  David Lean  Rossano Brazzi 1956  Regnmakeren  Lizzie Curry  Joseph Anthony  Burt Lancaster Flyvåpnets storsjarmør  Vinka Kovelenko  Ralph Thomas  Bob Hope 1957  Kontorets skrekk  Bunny Watson  Walter Lang  Spencer TracyGig Young 1959  Plutselig, i fjor sommer  Violet Venable  Joseph L. Mankiewicz  Montgomery Clift 1962  Lang dags ferd mot natt  Mary Tyrone  Sidney Lumet  Ralph RichardsonJason Robards jr.Dean Stockwell 1967  Gjett hvem som kommer til middag  Christina Drayton  Stanley Kramer  Spencer TracySidney Poitier 1968  Løven om vinteren  Eleonore av Aquitaine  Anthony Harvey  Peter O'Toole 1969  The Madwoman of Chaillot Aurelia, The Madwoman of Chaillot  Bryan Forbes  Charles Boyer 1971  The Trojan Women  Hekabe  Michael Cacoyannis  Patrick Magee 1973  A Delicate Balance  Agnes  Tony Richardson  Paul Scofield 1975  Vestens villeste par  Eula Goodnight  Stuart Millar  John Wayne 1978  Olly, Olly, Oxen Free  Miss Pudd  Richard A. Colla  Kevin McKenzieDennis Dimster 1981  Sensommer  Ethel Thayer  Mark Rydell  Henry Fonda 1984  George Stevens: A Filmmaker's Journey   George Stevens Jr.  1985  Grace Quigley  Grace Quigley  Anthony Harvey  Nick Nolte 1994   Kjærlighetens luner  Ginny  Glenn Gordon Caron  Warren Beatty

 Bøker av Hepburn 
 Making of the African Queen: Or How I Went to Africa With Bogart, Bacall and Huston and Almost Lost My Mind (1987)
 Me: Stories of My Life (1991)

 Referanser 

 Eksterne lenker 



Kategori:Skuespillere fra USA
Kategori:Oscar-vinnere (hovedrolle)
Kategori:Emmy-vinnere
Kategori:Hollywood Walk of Fame
Kategori:Personer fra USA av engelsk opphav
Kategori:Personer fra USA av skotsk opphav
Kategori:Stemmerettsforkjempere
Kategori:Personer fra Hartford